cyanic-selkie/wikianc huggingface dataset:
রবার্ট কোওয়ালস্কি
কর্মজীবন
তার 1979 বই, লজিক ফর প্রবলেম সলভিং-এ, কোওয়ালস্কি যুক্তি দেন যে লজিক্যাল ইনফারেন্স সমস্যা সমাধানের একটি সহজ এবং শক্তিশালী মডেল প্রদান করে যা মানুষ এবং কম্পিউটার উভয়ই ব্যবহার করতে পারে। তার 2011 বই, কম্পিউটেশনাল লজিক অ্যান্ড হিউম্যান থিঙ্কিং - হাউ টু বি কৃত্রিমভাবে বুদ্ধিমান, তিনি যুক্তি দেন যে গণনামূলক যুক্তির ব্যবহার সাধারণ মানুষকে তাদের স্বাভাবিক ভাষা যোগাযোগ দক্ষতা উন্নত করতে সাহায্য করতে পারে এবং সিদ্ধান্ত তত্ত্বের সাথে সমন্বয় করে এটি উন্নত করতে ব্যবহার করা যেতে পারে। তাদের ব্যবহারিক সমস্যা সমাধানের ক্ষমতা।
অতি সম্প্রতি ফারিবা সাদ্রির সাথে যৌথ কাজে, তিনি লজিক এবং কম্পিউটার ল্যাঙ্গুয়েজ এলপিএস, (লজিক প্রোডাকশন সিস্টেমস) তৈরি করেছেন, যা কম্পিউটেশনাল লজিকের উপর তার আগের অনেক কাজকে একীভূত করে।
সম্মান ও পুরস্কার
কোওয়ালস্কি 1991 সালে আমেরিকান অ্যাসোসিয়েশন ফর কৃত্রিম বুদ্ধিমত্তা, 1999 সালে কৃত্রিম বুদ্ধিমত্তা র জন্য ইউরোপীয় সমন্বয় কমিটির এবং 2001 সালে কম্পিউটিং মেশিনারি অ্যাসোসিয়েশনের ফেলো নির্বাচিত হন। 2011 সালে, তিনি গবেষণা শ্রেষ্ঠত্বের জন্য IJCAI পুরস্কার পান, "জ্ঞানের উপস্থাপনা এবং সমস্যা সমাধানের জন্য যুক্তিবিদ্যায় তার অবদানের জন্য, স্বয়ংক্রিয় উপপাদ্য প্রমাণ এবং লজিক প্রোগ্রামিং এর অগ্রগামী কাজ সহ"। 2012 সালে, তিনি 2012-2014 এর জন্য বিশিষ্ট বিজ্ঞানীদের জন্য জাপান সোসাইটি ফর দ্য প্রমোশন অফ সায়েন্স অ্যাওয়ার্ড পেয়েছিলেন। 2021 সালে, তিনি ফারিবা সাদ্রি এবং মারেক সার্গটের সাথে কাজ করার জন্য উদ্বোধনী কোডএক্স পুরস্কার পান "ব্রিটিশ জাতীয়তা আইনের আনুষ্ঠানিকতা এবং বিশ্লেষণে যুক্তি প্রোগ্রামিং প্রয়োগের ক্ষেত্রে তাদের যুগান্তকারী কাজের স্বীকৃতিস্বরূপ। লেখকের মূল নিবন্ধ, "The ব্রিটিশ ন্যাশনালিটি অ্যাক্ট অ্যাজ অ্যা লজিক প্রোগ্রাম,” ১৯৮৬ সালে কমিউনিকেশনস অফ দ্য ACM জার্নালে প্রকাশিত হয়, এটি গণনামূলক আইনের প্রথম এবং সর্বাধিক পরিচিত কাজগুলির মধ্যে একটি এবং এই ক্ষেত্রে সবচেয়ে ব্যাপকভাবে উদ্ধৃত পেপারগুলির মধ্যে একটি।"
বাঁশবেড়িয়া রেলওয়ে স্টেশন
বাঁশ বেড়িয়া অথবা বাঁশবেড়িয়া রেলওয়ে স্টেশন হলো ব্যান্ডেল-কাটোয়া লাইন এর ব্যাণ্ডেল জংশন রেলওয়ে স্টেশন থেকে কাটোয়া জংশন রেলওয়ে স্টেশন পর্যন্ত সংযুক্ত রেলওয়ে রুট এর একটি গুরুত্বপূর্ণ এবং ব্যস্ত স্টেশন, যা ইস্টার্ন রেলওয়ে জোনের হাওড়া রেল বিভাগ এর তত্ত্বাবধানে রয়েছে। এটি ভারতের পশ্চিমবঙ্গ রাজ্যের হুগলী জেলায় অবস্থিত। হাওড়া জংশন রেলওয়ে স্টেশন থেকে বাঁশবেড়িয়া রেলওয়ে স্টেশন এর দুরত্ব প্রায় ৪৪ কি.মি.।এই স্টেশনটি বাঁশবেড়িয়া শহর এবং তৎসংলগ্ন অঞ্চলকে রেল পরিষেবা প্রদান করে।
শিলং ক্যান্টনমেন্ট
শিলং ক্যান্টনমেন্ট (Shillong Cantt.) ভারতের মেঘালয় রাজ্যের পূর্ব খাসি পাহাড় জেলার একটি সেনানিবাস শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে শিলং ক্যান্টনমেন্ট শহরের জনসংখ্যা হল ১২,৩৮৫ জন। এর মধ্যে পুরুষ ৫৭% এবং নারী ৪৩%।
এখানে সাক্ষরতার হার ৭৪%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৯%। সারা ভারতের সাক্ষরতার হার ৫৯.৫%, তার চাইতে শিলং ক্যান্টনমেন্ট এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
রুসি সুর্তি
রুসি সুর্তি ( ২৫ মে ১৯৩৬ - ১৩ জানুয়ারি ২০১৩) ছিলেন একজন ভারতীয় ক্রিকেটার যিনি ১৯৬০ থেকে ১৯৬৯ পর্যন্ত ভারতের হয়ে খেলেছেন ২৬টি টেস্ট। বাঁহাতি ব্যাটিংয়ের পাশাপাশি বোলিংও করতেন বাঁ হাতে।
পাকিস্তানের বিপক্ষে মুম্বাইয়ে টেস্ট অভিষেক হয়।১৯৬৭-৬৮ মৌসুমে অস্ট্রেলিয়া ও নিউজিল্যান্ড সফরের ৮ টেস্টে সুর্তিই ছিলেন ভারতের সর্বোচ্চ রানসংগ্রাহক। তিনি কখনো মিডিয়াম পেস, কখনো স্পিন বোলিং করে নিয়েছেন ৪২টি উইকেট। তিনি প্রথম ভারতীয় ক্রিকেটার যিনি অস্ট্রেলিয়ার বিপক্ষে টেস্ট ম্যাচে ৫০ রান এবং ৫ উইকেট নেন।
তিনি ট্রফিতে রাজস্থান এবং গুজরাত হয়ে খেলেছেন।এছাড়া নিউজিল্যান্ডের কুইন্সল্যান্ডের হয়ে শেফিল্ড শিল্ডেও খেলেছেন ৩৫টি ম্যাচ।
হূদেরাগে আক্রান্ত হওয়ার পর মুম্বাইয়ের এক হাসপাতালে ৭৬ বছর বয়সে তার মৃত্যু হয়।
জুরাসিক ওয়ার্ল্ড ডমিনিয়ন
জুরাসিক ওয়ার্ল্ড ডমিনিয়ন কলিন ট্রেভোরোর পরিচালনায় নির্মিত আমেরিকান বৈজ্ঞানিক কল্পকাহিনীর একটি দু:সাহসিক ছায়াছবি, যিনি তার এবং তার সহযোগী লেখক ডেরেক কনোলীর একটি গল্প অবলম্বনে এমিলি কারমাইকেল সহ এর চিত্রনাট্য লিখেছিলেন। এটি জুরাসিক ওয়ার্ল্ড: ফলেন কিংডম (২০১৮) এর পরবর্তী পর্ব, জুরাসিক পার্ক  মালিকানার ষষ্ঠ কিস্তি এবংজুরাসিক ওয়ার্ল্ড  ট্রিলজির তৃতীয় চলচ্চিত্র। তার পূর্বসূরি ফ্র্যাং মার্শাল এবং প্যট্রিক ক্রাউলি সিনেমাটির প্রযোজনায় থাকবেন, ট্রেভোরোর সাথে জুরাসিক পার্ক (1993) এর পরিচালক স্টিভেন স্পিলবার্গ এই সিনেমার নির্বাহী প্রযোজক হিসেবে থাকছেন। আগের মালিকানায় নির্মিত সিনেমাগুলোর তারকাদের মধ্যে রয়েছেন-ক্রিস প্র্যাট, ব্রাইস ডালাস হাওয়ার্ড, লরা ডার্ন, স্যাম নিল, জেফ গোল্ডব্লাম, ড্যানিয়েলা পিনেডা, ইসাবেলা সার্মন, জাস্টিস স্মিথ, ওমর সাই, এবং বিডি ওয়াং এবং তাদের সাথে যুক্ত হয়েছেন মামুদু আথি, স্কট হ্যাজ, ডিচেন লাচম্যান, ক্যম্পবেল স্কট, and ডিওয়ান্ডা ওয়াইজ.
ভবিষ্যতের জন্য জুরাসিক ওয়ার্ল্ড ট্রিলজির অংশ হিসেবে ২০১৪ সালের প্রথম দিকে এই চলচ্চিত্রটির  পরিকল্পনা করা হয়েছিল। ২০২০ সালের ফেব্রুয়ারিতে কানাডায় এর চিত্র গ্রহণ শুরু হয় এবং পরের মাসে ইংল্যান্ডের অন্যান্য স্থান সমূহে সরিয়ে নেয়া হয়। ২০২০ সালের মার্চ মাসে, কোভিড-১৯ মহামারীর কারণে নিরাপত্তা মূলক সতর্কতা হিসেবে এর চিত্রায়ন বন্ধ রাখা হয়েছিল। ২০২০ সালের জুলাই মাসে পুনরায় এর চিত্র গ্রহণ শুরু হয় এবং চার মাস পরে নভেম্বর মাসে ইংল্যান্ডের পাইনউড স্টুডিও ও  মাল্টা য়  এর চিত্র গ্রহণ শেষ হয়।
জুরাসিক ওয়ার্ল্ড ডোমিনিয়ন 10 জুন, 2022-এ ইউনিভার্সাল পিকচার্সের আইম্যাক্স,  রিয়াল আইডি থ্রি ডি, এবং ডলবি  -সিনেমা হলে মুক্তির জন্য নির্ধারিত রয়েছে। আগের দুই বারের মত , লিজেন্ডারি এন্টারটেইনমেন্ট এর উৎপাদনে জড়িত নয়, কারণ ইউনিভার্সাল তাদের চার বছরের চুক্তির মেয়াদ শেষ হওয়ার পরে ২০১৯ সালে কোম্পানির সাথে সম্পর্ক চুকিয়ে ফেলেছে।
ডেথ নোট
thumb|upright=1.5|ডেথ নোট এর পোস্টার
ডেথ নোট (জাপানি: デスノート দেসু নোওতো) একটি জাপানী এনিমে। এটি মূলত জাপানী ম্যাঙ্গাকা সুগুমি ওহতা রচিত জাপানী ম্যাংগা সিরিজ ছিল। পরবর্তীতে তাকে এনিমেতে রুপ দেয়া হয়েছে। কাহিনীটি নির্মিত হয়েছে উচ্চাভিলাষী এক ছাত্রকে কেন্দ্র করে। অতিপ্রাকৃত একটি ডেথ নোটের সাহায্যে সে পৃথিবীর সকল অপরাধীর বিচার করতে শুরু করে এবং নিজেকে ভবিষ্যৎ পৃথিবীর ঈশ্বর হিসাবে মনে করতে থাকে। ডেথ নোট মৃত্যুর দেবতাদের ব্যবহৃত একধরনের ডাইরি। এই ডাইরিতে যদি কোন মানুষের নাম লেখা হয় তাহলে সে নির্ধারিত সময়ের মধ্যে মারা যায়।
ডেথ নোট প্রথম শুরু হয় ম্যাংগা সিরিজ হিসেবে । মে, ডিসেম্বর, ২০০৩ সালে ১২ পর্ব বিশিষ্ট ম্যাংগা সিরিজটি সাপ্তাহিক সোনেন জাম্প পত্রিকাটিতে সর্বপ্রথম প্রকাশিত হয়। ম্যাংগাটির কাহিনীর উপর ভিত্তি করে একটি চলচ্চিত্র তৈরি করা হয়। চলচ্চিত্রটি জাপানে মুক্তি পায় জুন ১৭, ২০০৬ তারিখে। একই কাহিনীর উপর ভিত্তি করে তৈরি করা হয় একটি এনিমে সিরিজ। এনিমে সিরিজের কাহিনী লিখেছেন নিশিও ইজিন। এনিমে সিরিজটি জাপানে প্রথমবারের মত প্রদর্শিত হয় আগস্ট ১, ২০০৬ তারিখে।
কাহিনী
মেধাবী ছাত্র ইয়াগামি লাইতো। একটা সময় জীবন তার কাছে বিরক্তিকর হয়ে দেখা দেয়। যেমনটা দেখা দেয় মৃত্যর দেবতা বা শিনিগামি রিউকের কাছে। বিরক্তি কাটাবার জন্য সে মানুষের জগতে ফেলে দেয় একটা ডেথ নোট। ইচ্ছা মানুষের কর্মকাণ্ড দেখার। কে ডেথ নোটটা পাবে তার ঠিক না থাকায় ব্যবহারের নিয়মাবলি লিখে দেয়া হয় ইংরেজিতে। আর এই ডেথ নোটটাই পায় লাইতো। সে প্রথমে বিশ্বাস না করলেও মজা করার জন্য খবরে প্রচারিত এক খুনীর নাম তাতে লিখে রাখে। নিয়ম অনুযায়ী লোকটির মারা যাবার কথা ৪০ সেকেন্ডের মধ্যে। যেহেতু সে কোন কারণ লিখেনি তাই মৃত্য হবে হৃদ যন্ত্রের ক্রিয়া বন্ধ হয়ে। পরের দিন সকালে পত্রিকায় লোকটির মৃত্যর খবর দেখে লাইতো ডেথ নোটটা নিয়ে ভাবা শুরু করল। তার ইচ্ছাকৃত প্রথম পরিক্ষার শিকার হয় সেদিন রাস্তায় এক কিশোরীকে উত্যক্তকারী একদল গুণ্ডার দলনেতা। সেই থেকে লাইতো তার পরিকল্পনা শুরু করে। সে ভাবতে থাকে এভাবেই একদিন সে পৃথিবীর সকল পাপী মানুষদের মেরে ফেলবে। নতুন পৃথিবীতে থাকবে তার পছন্দ করা মানুষেরা। সে হবে সেই পৃথিবী ঈশ্বর। বাবা পুলিশের বড় কর্মকর্তা হবার সুবাদে সে হাতের কাছেই পেতো অপরাধীদের সকল তথ্যাবলী। ডেথ নোট দিয়ে মানুষ মারার জন্য দরকার দুটি জিনিসের। প্রথমটি হলো যাকে মারা হবে তার নাম অপরটি তার চেহারা । কারো চেহারা মনে করে যদি তার নাম ডেথ নোটে লেখা হয় তাহলেই সে মৃত্য বরণ করবে। একই নাম বিশিষ্ট অন্য কেউ তাতে ক্ষতিগ্রস্ত হবেনা। এদিকে অপরাধীদের হঠাৎ করে এই মৃত্যুর হার জাপানী পুলিশ বাহিনীর টনক নড়িয়ে দেয়। তারা এই মৃত্যুর কারণ সম্পর্কে কোন কুল কিনারা করতে পারেনা। তাদের সাহায্য করতে এগিয়ে আসে বিখ্যাত গোয়েন্দা এল । শুরু হয় এল আর লাইতোর বুদ্ধির খেলা।
প্রধান চরিত্রসমূহ
thumb|left|[[ইয়াগামি লাইতো]] thumb|left|এল
thumb|right|আমানে মিসা
thumb|left|নিয়ার
শিনিগামি
মৃত্যু দেবতা।
ডেথ নোটের নিয়মাবলী
ডেথ নোটটি পৃথিবীতে পাঠানোর আগে রিউক ডেথ নোটটির প্রথম পাতায় সেটির ব্যবহারের নিয়মাবলী লিখে দেয়েছিল। ভাষা ছিল ইংরেজি।
লিখিত নিয়ম
এই পাঁচটি নিয়ম মেনেই লাইতো তার কাজ করতে থাকে। পরবর্তীতে ডেথ নোটের আরও কিছু নিয়ম সে দেখতে পায়। এগুলো রিউক লিখে দিয়েছিল। অন্য পাতায় এ নিয়মগুলো ছিল। এনিমের বিভিন্ন পর্বের ফাঁকে ফাঁকে নিয়মগুলো দেখানো হয়েছে। এই নিয়মগুলো হচ্ছে:
চলচ্চিত্র
২০০৬ সালে ডেথ নোট নিয়ে দুটি চলচ্চিত্র নির্মাণ করা হয়েছে। পরিচালনা করেছেন Shūsuke Kaneko। চলচ্চিত্রটি প্রযোজনা করেছে নিপ্পন টেলিভিশন।
এই বিষয়ে নিবন্ধের জন্য দেখুন ডেথ নোট (চলচ্চিত্র)।
শাহজালালের সফরসঙ্গী
শাহজালাল ও তার সফরসঙ্গী ৩৬০ জন আউলিয়ার সিলেট আগমন ইতিহাসের একটি উল্লেখযোগ্য ঘটনা। তাদের কারণেই সিলেটকে ৩৬০ আউলিয়ার দেশ বলা হয়। সিলেট বিজয়ের পরে শাহ জালালের সঙ্গী অনুসারী অনেক পীর দরবেশ সিলেটের আশ-পাশ শহর, জেলা সহ বাংলাদেশের বিভিন্ন স্থানে ইসলাম প্রচার করেন। সৈয়দ আলাউদ্দিনের মাজার কুইঘাটে নদীর তীরে ছিলো। নদী ভাঙনে তা বিলুপ্ত। তাঁর চার ছেলে। ১)সৈয়দ শাহ শামসুদ্দিন (র.), যার মাজার জগন্নাথপুরউপজেলার সৈয়দপুর গ্রামে। ২) সৈয়দ তাজ উদ্দিন (র.), যার মাজার বালাগঞ্জের শেরপুরের তাজপুরে। ৩) সৈয়দ বাহা উদ্দিন (র), যার মাজার গোলাপগঞ্জের ভাদেশ্বরে। ৪) সৈয়দ রুকুন উদ্দিন, যার মাজার রজনগরের কদমহাটা
সফরসঙ্গীদের তালিকা
মুফতি আজহারউদ্দীন সিদ্দিকী রচিত শ্রীহট্টে ইসলাম জ্যোতি নামক গ্রন্থানুসারে শাহজালালের সফরসঙ্গীদের নাম নিম্নরুপ:
শাহজালালের পরিচিতি
হযরত শাহজালাল ছিলেন একজন বিখ্যাত সুফি দরবেশ। তার রওজা হতে প্রাপ্ত ফলক-লিপি সুহেলি ইয়্যামনি অনুসারে ৬৭১ হিজরী মোতাবেক ১২৭১ খ্রিষ্টাব্দে শাহ জালাল জন্মগ্রহণ করেছেন। তার পিতার নাম ছিল মাহমুদ। তিনি ছিলেন মক্কার প্রশিদ্ধ কোরায়েশ বংশের লোক। আর মাতা তার মা ছিলেন সৈয়দ বংশের। শাহ জালালের জন্মস্থান ছিল হেজাজ ভূমির দক্ষিণ পশ্চিম সীমান্তের ইয়েমেন প্রদেশের কুনিয়া নামক শহর। শাহ জালাল যখন তিন মাসের শিশুবালক, তখনই তার মাতার মৃত্যু হয় এবং পাঁচ বৎসর বয়স কালে তিনি পিতা হারা হন। শিশু শাহজালালকে প্রতিপালন করেন মামা সৈয়দ আহমদ কবীর। তিনিই শাহজালাল বয়ঃপ্রাপ্তির পর তার ধর্ম জীবনের গুরু দায়িত্ব কাঁধে তুলেনেন। কিছু দিনের মধ্যেই ধর্মগুরু বিভিন্ন কাজে তার প্রিয় শিষ্য শাহজালাল সিদ্ধিলাভের পরিমাণ বুঝতে পারেন। তারপর মামা শাহজালালকে পূর্বদেশে ইসলাম প্রচারের জন্য নির্দেশ প্রদান করেন। শাহজালাল তার পীরের কথা অনুযায়ী হাজী ইউসুফ ও হাজী খলিলসহ আরো কিছু সঙ্গী সাথি নিয়ে পুর্বাদেশ (সিলেট) অভিমুখে সফর যাত্রা শুরু করেন।
বিশ্বনাথ দাস
বিশ্বনাথ দাস হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে তিনি জয়নগর বিধানসভা কেন্দ্রের বিধায়ক হিসেবে দায়িত্ব পালন করছেন।
প্রারম্ভিক জীবন
বিশ্বনাথ দাস ১৯৬৫ সালের ৩রা অক্টোবর জয়নগরের এক বাঙালি হিন্দু পরিবারে জন্মগ্রহণ করেন। তিনি কলকাতা বিশ্ববিদ্যালয় থেকে স্নাতকোত্তর ডিগ্রি লাভ করেছেন। রাজনীতিতে আসার পূর্বে তিনি একজন স্কুল শিক্ষক ছিলেন।
রাজনৈতিক জীবন
২০১৬ সালের বিধানসভা নির্বাচনে তাকে জয়নগর বিধানসভা কেন্দ্র থেকে মনোনয়ন প্রদান করে সর্বভারতীয় তৃণমূল কংগ্রেস। নির্বাচনে তিনি তার নিকটতম প্রতিদ্বন্দ্বী ভারতীয় জাতীয় কংগ্রেসের সুজিত পাটোয়ারী কে ১৫,০৫১ ভোটে পরাজিত করে ছিলেন।
২০২১ সালের বিধানসভা নির্বাচনে তাকে পুনরায় জয়নগর বিধানসভা কেন্দ্র থেকে মনোনয়ন প্রদান করে সর্বভারতীয় তৃণমূল কংগ্রেস। নির্বাচনে তিনি আবারো বিজয়ী হন।
টমাস মুস্টার
টমাস মুস্টার (জন্ম ২ অক্টোবর, ১৯৬৭, অস্ট্রিয়ার লিবনিজে) বর্তমানে অবসর গ্রহণকারী অস্ট্রিয়ান প্রাক্তন ১ নম্বর টেনিস খেলোয়াড় (এটিপি র‌্যাংকিং অনুযায়ী)। নব্বইয়ের দশকে মাটির কোর্টের (clay court) পৃথিবীর সেরা খেলোয়াড়দের একজন ছিলেন। নিজের সেরা সময়ে তাকে মাটির কোর্টের রাজা ("The King of Clay.") বলা হতো । টমাস মুস্টার ১৯৯৫ সালে ফরাসি উন্মুক্ত টেনিস প্রতিযোগিতার (French Open) শিরোপা জয় করেন।
একক: ১০ (৮-২)
<!--
Singles: 55 (44-11)
-->
একক
NH = প্রতিযোগিতা অনুষ্ঠিত হয়নি
A = প্রতিযোগিতায় অংশগ্রহণ করেননি
SR = মাস্টার্স সিরিজ একক শিরোপা জয়ের সংখ্যা এবং অংশগ্রহণকৃত প্রতিযোগিতার সংখ্যার অনুপাত
কোস্টা রিকার ভাষা
স্পেনীয় ভাষা কোস্টা রিকার সরকারি ভাষা। এখানকার প্রায় সকলেই এই ভাষাতে কথা বলেন। প্রায় ২% মানুষ ইংরেজি-ভিত্তিক একটি ক্রেওল ভাষাতে কথা বলেন। ক্রেওলটি ক্যারিবীয় দ্বীপপুঞ্জের পশ্চিমাংশে বহুল প্রচলিত। এছাড়াও হাজার খানেক লোক একাধিক স্থানীয় আদিবাসী আমেরিকান ভাষাতে কথা বলেন। চীনাদের একটি অভিবাসী জনগোষ্ঠী (সংখ্যায় প্রায় হাজার পাঁচেক) চীনা ভাষায় (ইউয়ে উপভাষা) কথা বলে।
শওকত মোল্লা
শওকত মোল্লা হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে তিনি পশ্চিমবঙ্গ বিধানসভায় ক্যানিং পূর্ব বিধানসভা কেন্দ্রের বিধায়ক হিসেবে দায়িত্ব পালন করছেন।
মাঘান সিয়াদার ইউনিয়ন
মাঘান সিয়াদার ইউনিয়ন বাংলাদেশের ময়মনসিংহ বিভাগের নেত্রকোণা জেলার মোহনগঞ্জ উপজেলার অন্তর্গত একটি।
শিক্ষা
শিক্ষার হার :
শিক্ষা প্রতিষ্ঠান
দর্শনীয় স্থান
ডিংগাপোতা হাওর
জনপ্রতিনিধি
বর্তমান চেয়ারম্যান-আবু বক্কর সিদ্দিক।
গুয়াতেমালার ভাষা
থাম্ব|গুয়াতেমালার ভাষা স্পেনীয় ভাষা গুয়াতেমালার সরকারি ভাষা। এখানে প্রায় ২০টির মত আদিবাসী আমেরিকান ভাষা প্রচলিত; জনসংখ্যার প্রায় অর্ধেক এগুলিতে কথা বলেন। অনেক আদিবাসী আমেরিকান ভাষা আবার বেশ কিছু প্রধান প্রধান উপভাষাতে বিভক্ত, যেগুলির মধ্যে পারস্পরিক বোধগম্যতা কম। প্রধান আদিবাসী ভাষাগুলির মধ্যে আছে কিচে ভাষা, কাকচিকেল ভাষা, কেক্‌চি ভাষা এবং মাম ভাষা।
বহিঃসংযোগ
Demographics of Guatemala
গ্রেনাডার ভাষা
ইংরেজি ভাষা গ্রেনাডার সরকারি ভাষা। জনসংখ্যার অর্ধেক একটি পাটোয়া নামের ইংরেজি-ভিত্তিক ক্রেওল ভাষাতে কথা বলে। ক্রেওলটি ক্ষুদ্রতর অ্যান্টিল দ্বীপপুঞ্জে ব্যাপকভাবে প্রচলিত।
বহিঃসংযোগ
Languages of Grenada
সাত বছরের যুদ্ধ
সাত বছরের যুদ্ধ (১৭৫৬ - ১৭৬৩) ইউরোপের সবগুলো বড় শক্তিকেই যুদ্ধে জড়িয়ে পড়তে বাধ্য করেছিল। এই যুদ্ধে ৯০০,০০০ থেকে ১,৪০০,০০০ জন মানুষ মারা গিয়েছিল। উল্লেখিত সময়কালের মধ্যে ইউরোপের মূলভূমি এবং উপনিবেশ, সকল স্থানেই ছোটবড় যুদ্ধ সংঘটিত হয়। ১৭৫৬ থেকে ১৭৬৩ সালের মধ্যে সংঘটিত পমেরানীয় যুদ্ধ এবং ফরাসি ও ইন্ডিয়ান যুদ্ধকেও এর অন্তর্ভুক্ত করা হয়। প্রুশিয়া, Electorate Brunswick-Lüneburg এবং যুক্তরাজ্যের (আমেরিকায় ব্রিটিশ উপনিবেশ, ইস্ট ইন্ডিয়া কোম্পানি ও আয়ারল্যান্ড সহ) সাথে যুদ্ধ বেধেছিল অস্ট্রিয়া, ফ্রান্স (আমেরিকায় ফরাসি উপনিবেশ এবং ফরাসি ইস্ট ইন্ডিয়া কোম্পানি সহ), রুশ সাম্রাজ্য, সুইডেন এবং স্যাক্সনির। পরবর্তীতে পর্তুগাল ব্রিটেনের পক্ষে এবং স্পেন ফ্রান্সের পক্ষে যুদ্ধ জড়িয়ে পড়ে। এছাড়া ভারতে নেদারল্যান্ডের একটি নিরপেক্ষ বাহিনী আক্রমণের শিকার হয়েছিল।
সমাজ সহিলদেও ইউনিয়ন
সমাজ সহিলদেও ইউনিয়ন বাংলাদেশের ময়মনসিংহ বিভাগের নেত্রকোণা জেলার মোহনগঞ্জ উপজেলার অন্তর্গত একটি।
প্রশাসনিক এলাকা
গ্রামসমূহ:
১.মেদিপাথর কাটা
২.সহিলদেও
৩.শাখ্রাজ
৪.রামজীবন পুর
৫.কেওয়ারদিঘী
৬.উতিয়ার কোনা
৭.জয়পুর
৮.পাইলাটি
৯.সমাজ
১০.কমলপুর
১১.ছিরাম্পুর
১২.মিয়াশি
১৩.মাহমুদপুর
১৪.কয়রাপাড়া
১৫.নয়াপাড়া
১৬.হিম্মতপুর
. ১৭. সরিষা হিম্মতপুর
১৮. নিহাড়া
১৯.হাসলা
২০. মোবারকপুর
শিক্ষা
শিক্ষার হার :
'''শিক্ষা প্রতিষ্ঠান:
১.খান বাহাদুর কবির উদ্দিন খান উচ্চ বিদ্যালয়, মেদিপাথর কাটা
২. সমাজ উচ্চ বিদ্যালয়, সমাজ
৪. জয়পুর আলিয়া মাদ্রাসা, জয়পুর
দর্শনীয় স্থান
১.মেদিপাথর কাটা গ্রামে রয়েছে খান বাহাদুর কবির উদ্দিন খান এর দালান বাড়ি,
২.খান বাহাদুর কবির উদ্দিন খান উচ্চ বিদ্যালয় এর শহিদ মিনার,
৩.গ্রামের ভিতর দিয়ে বয়ে যাওয়া ছোট নদী।
৪. সহিলদেও গ্রামে রয়েছে চৌধুরী বাড়ির পুকুর ঘাট,সরু খাল ইত্যাদি।
৬•কামড়াইল হাওড়।
৭•পাগলা হাওড়।
উল্লেখযোগ্য ব্যক্তিত্ব:
খান বাহাদুর কবির উদ্দিন খান: রাজনীতিবিদ ও আইনজীবি।বঙিয় আইন পরিষদের সদস্য নির্বাচিত ১৯৩৭সাল।
চাঁন খাঁ পাঠান:  মরমী বাউল সাধক।
অধ্যাপক ডক্টর সাইদুর রহমান: কৃষিবিদ।
কৃষিবিদ আব্দুস সাত্তার: কৃষিবিদ।
হযরত মিসকিন শাহ: ইসলাম প্রচারক আউলিয়া।
জনপ্রতিনিধি
'''বর্তমান চেয়ারম্যান: আমিননুল ইসলাম খান(সোহেল)
বর্তমান মেম্বার : মুহাম্মদ দুলাল মিয়া (৫নং ওয়ার্ড)
বর্তমান মহিলা মেম্বার : শেফালী আক্তার (৪,৫,৬)
আহমেদ আলী হিরা ( সাবেক চেয়ারম্যান)
মাসউদুর রহমান( সাবেক চেয়ারম্যান)
রূহূল কবির খান মাসুম (সাবেক চেয়ারম্যান)
স্বপন আহমেদ (সাবেক চেয়ারম্যান)
শিৎসিইয়াং সুড়ঙ্গ
শিৎসিইয়াং সুড়ঙ্গ চীনের পার্ল নদীর উত্তরভাগ শিৎসিইয়াং নদীখাতের নিচ দিয়ে নির্মিত একটি উচ্চগতির রেল পরিবহন সুড়ঙ্গ।
নির্মাণ
এই সুড়ঙ্গের নির্মান শুরু হয় ২০০৭ সালে এবং নির্মান ব্যয় ধার্য হয়েছিল CNY২.৪ বিলিয়ন ; সুড়ঙ্গ নির্মাণ শেষ হয় ২০১১ সালে। এই সুড়ঙ্গ পথে যাত্রী পরিবহন শুরু হয় ২৬ ডিসেম্বর ২০১১ তারিখে।
জামাইকার ভাষা
থাম্ব|জ্যামাইকান ক্রিওল স্বরচিত্র ইংরেজি ভাষা জামাইকার সরকারি ভাষা। জনসংখ্যার প্রায় ৯০% ইংরেজি-ভিত্তিক একটি ক্রেওল ভাষাতে কথা বলে, যা জামাইকান ক্রেওল বা পাটোয়া নামে পরিচিত। ক্রেওলটি ইদানীং অধিকতর সামাজিক মর্যাদা লাভ করছে।
বহিঃসংযোগ
Demographics of Jamaica
ভবেন বরুয়া
ভবেন বরুয়া (Bhaben Baruah; ভবেন বরুৱা) অসমের একজন কবি, প্রবন্ধকার ও সমালোচক। সোণালী জাহাজ তার শ্রেষ্ঠ কাব্য-কৃতি হিসেবে গণ্য করা হয়। এই গ্রন্থের জন্য তিনি ১৯৭৮ সনে প্রকাশন পরিষদ পুরস্কার ও ১৯৭৯ সনে সাহিত্য অকাদেমি পুরস্কার লাভ করেন।
জন্ম
১৯৪১ সনে অসমের শিবসাগর জেলার জাঁজী নামক স্থানে ভবেন বরুয়ার জন্ম হয়। তার পিতার নাম দেবেন্দ্র নাথ বরুয়া ও মাতার নাম কাঞ্চান বালা বরুয়া।
শিক্ষা ও কর্মজীবন
১৯৫৬ সনে কটন কলেজিয়েট হাইস্কুল থেকে প্রবেশিকা পরীক্ষায় উত্তীর্ণ হন। ১৯৫৮ সনে জগন্নাথ বরুয়া মহাবিদ্যালয় থেকে আই.এ ডিগ্রী লাভ করেন। ১৯৬০ সনে তিনি স্কটিশ চার্ছ কলেজ থেকে ইংরেজি বিষয়ে স্নাতক ডিগ্রী লাভ করেন। তারপর তিনি এক বৎসরের জন্য যোরহাট বিদ্যালয়ে শিক্ষকতা করেন ও দের বৎসরের জন্য আকাশবানী দিল্লী বিভাগে যোগদান করেন। ১৯৬৩ সনে দিল্লী বিশ্ববিদ্যালয় থেকে স্নাতকোত্তর ডিগ্রী লাভ করেন। শিক্ষা সমাপ্ত করে তিনি কিছুদিন পাঞ্জাব বিশ্ববিদ্যালয়ে ইংরেজি বিভাগের বক্তা রুপে যোগদান করে ও পরে ১৯৬৮ সনে গুয়াহাটি বিশ্ববিদ্যালয়ে ইংরেজি বিভাগে যোগদান করেন। ।
সাহিত্যিক জীবন
বিদ্যালয়ে অধ্যয়ন করার সময় থেকে ভবেন বরুয়া সাহিত্যিক জীবনে প্রবেশ করেন ও ১৯৫৩ সনে নতুন পৃথিবী নামক একটি কাব্য সংকলন প্রকাশ করেন। ১৯৭৭ সনে প্রকাশ পাওয়া সোনালী জাহাজ গ্রন্থ তাকে অসমীয়া আষা|অসমীয়া]] কবির প্রথম শারীতে উপনীত করে। এই গ্রন্থটি ১০০টি স্বরচিত ও ১৫টি অনুবাদিত কবিতার সংকলন। এই গ্রন্থের জন্য তিনি ১৯৭৮ সনে অসম উপত্যকা সাহিত্য ও ১৯৭৯ সনে সাহিত্য অকাদেমি পুরস্কার লাভ করেন। মানব জীবন, প্রকৃতি, ব্রহ্মাণ্ড ও কলা ইত্যাদির বিচিত্রতা এই পুস্তকে অঙ্কিত হয়েছে । সামাজিক সচেতনা প্রকাশ করা ছাড়াও কবিতার ভাষা ও গঠন ইত্যাদি দিকে বিশেষ গুরুত্ব দেওয়া হয়েছে। তার অন্যান্য গ্রন্থ হচ্ছে পন্ধেরটা কবিতা, প্রসংগ: বাণীকান্ত, প্রসংগ: কবিতা, ভবেন বরুয়ার কবিতার আবৃত্তি ইত্যাদি। ১৯৯০ সনে সাহিত্য অকাদেমির প্রতিনিধি রুপে ইউরোপে অনুষ্ঠিত হওয়া সাহিত্য সন্মিলনে অংশগ্রহণ করেছিলেন।
জীবন ও তার বৈচিত্র্য
alt=|থাম্ব|199x199পিক্সেল|জীবন ও জীবের বংশবিস্তার পৃথিবী সকল প্রকার সজীব বস্তুর উৎপত্তি, গঠন, প্রকৃতি, জীবন প্রক্রিয়া, পরিবেশের সঙ্গে পারস্পরিক নির্ভরশীলতা, স্থায়িত্ব, বংশবিস্তার প্রত্যেকের সঙ্গে জীবজগৎ জড়িত। জীবদেহ বিভিন্ন জৈব ও অজৈব বস্তুর সমন্বয়ে গঠিত, কিন্তু গঠন ও কার্যগত জড় বস্তুসমূহের ঐক্যবদ্ধ ও বিশেষ এক ভৌত রাসায়নিক সাম্যাবস্থায় নতুন বৈশিষ্ট্যের বহিঃপ্রকাশ ঘটে, যা হল জীবন। বিভিন্ন বিজ্ঞানীরা যেভাবে জীবনের সংজ্ঞা দিয়েছেন তা হল - বৃদ্ধি, প্রজনন, পরিব্যক্তি, বিবর্তন ইত্যাদি বৈশিষ্ট্য প্রকাশকারী প্রোটোপ্লাজমীয় বস্তুকে জীবন বলে।
জীবনের লক্ষণ
জীবনের প্রধান লক্ষণ বা ধর্ম গুলি হল-
প্রজননে সক্ষমতা
প্রত্যেক জীব অপত্য জীব সৃষ্টি করে বংশবিস্তার করে এবং প্রজাতির অস্তিত্ব বজায় রাখে। জীবের বংশবিস্তার করাকে প্রজনন বলে।
বিপাক
জীবকোষে যে অনবরত রাসায়নিক বিক্রিয়া ঘটেছে তাদের সমষ্টিগত ফলকে বিপাক বলে। যে বিপাক গঠনমূলক অর্থাৎ, যে ক্ষেত্রে জীবদেহের শুষ্ক ওজন বাড়ে তাকে উপচিতি বিপাক বলে। যেমন - সালোকসংশ্লেষ ও পুষ্টি। যে বিপাকের ফলে জীবদেহের শুষ্ক ওজন কমে তাকে অপচিতি বিপাক বলে। যেমন - শ্বসন ও রেচন। অপচিতি বিপাক বেশি হলে জীবদেহের বৃদ্ধি হয়।
উদ্দীপনায় সাড়া দেওয়া
থাম্ব|203x203পিক্সেল|লজ্জাবতী গাছ জীবমাত্র উত্তেজনায় সাড়া দেয়। জীবের উত্তেজনায় সাড়া দেওয়ার ধর্মকে উত্তেজিতা বলে।
প্রোটোপ্লাজমীয় সংগঠন
কোষের অভ্যন্তরে অংশ অর্ধস্বচ্ছ আঠালো এবং জেলির ন্যায় অর্ধতরল,কলয়ডালধর্মী সজীব পদার্থকে প্রোটোপ্লাজম বলে।প্রোটোপ্লাজমই কোষের তথা দেহের সকল মৌলিক জৈবিক কার্যাদি সম্পন্ন করে থাকে।এ জন্যই প্রোটোপ্লাজমকে জীবনের ভিত্তি বলা হয়।এককোষী ও বহুকোষী সমস্ত জীবদেহই প্রোটোপ্লাজমীয় কোষ দিয়ে গঠিত। প্রোটোপ্লাজমকে প্রাণের ভৌত ভিত্তি বলে।
বৃদ্ধি
খাদ্যগ্রহণ ও খাদ্যের আত্তীকরণের মাধ্যমে প্রোটোপ্লাজম সংশ্লেষিত হয়, ফলে জীব দেহের শুষ্ক ওজন বৃদ্ধি পাওয়াকে বৃদ্ধি বলা হয়।
সিদ্ধি
পদ্ধতি
কীভাবে আধ্যাত্মিক গুরুদের বাস্তবে অতিপ্রাকৃতিক ক্ষমতা প্রকাশ করার কথা ভাবা হয়েছিল সে সম্পর্কে সুস্পষ্ট বিশদ বিবরণ দেওয়ার জন্য বিশুদ্ধিমগ্গা পাঠ্য। এটি বলে যে বাতাসের মধ্য দিয়ে উড়ে যাওয়া, কঠিন প্রতিবন্ধকতার মধ্য দিয়ে হাঁটা, মাটিতে ডুব দেওয়া, জলের উপর হাঁটা ইত্যাদির মতো ক্ষমতাগুলি উপাদান, যেমন পৃথিবীর, বায়ুর মতো অন্য উপাদানে পরিবর্তন করার মাধ্যমে অর্জন করা হয়। এটি সম্ভব হওয়ার আগে ব্যক্তিকে অবশ্যই কাসিন ধ্যান করতে হবে। দীপা মা, যিনি বিশুদ্ধিমাগার মাধ্যমে প্রশিক্ষণ নিয়েছিলেন, তিনি এই ক্ষমতাগুলি প্রদর্শন করতে বলেছিলেন।
পতঞ্জলির যোগসূত্র
পতঞ্জলির যোগসূত্র ৪.১-এ বলা হয়েছে, জন্ম ঋদ্ধি মন্ত্র তপঃ সমাধিজঃ সিদ্ধায়ঃ, "সিদ্ধিগুলি জন্ম, ভেষজ, মন্ত্র, আত্ম-শৃঙ্খলা বা সমাধির ব্যবহার দ্বারা অর্জিত হতে পারে"। উল্লিখিত সম্ভাব্য সিদ্ধি বা সিদ্ধির মতো ক্ষমতার মধ্যে রয়েছে:
আট শাস্ত্রীয় সিদ্ধি
বিভিন্ন উৎস অনুসারে, নীচে আটটি ধ্রুপদী সিদ্ধি (অষ্ট সিদ্ধি) বা আটটি দুর্দান্ত সিদ্ধি হল:
শৈবধর্ম
শৈবধর্মে, সিদ্ধিগুলিকে "আত্মার অসাধারণ শক্তি হিসাবে সংজ্ঞায়িত করা হয়েছে, যা ধারাবাহিক ধ্যান এবং প্রায়শই অস্বস্তিকর ও কঠিন তাপসের মাধ্যমে বিকশিত হয়, অথবা আধ্যাত্মিক পরিপক্কতা এবং যোগিক সাধনার মাধ্যমে প্রাকৃতিকভাবে জাগ্রত হয়।"
বৈষ্ণবধর্ম
বৈষ্ণবধর্মে, দ্বৈত (দ্বৈতবাদী) দর্শনের প্রতিষ্ঠাতা মধ্বাচার্য (১২৩৮-১৩১৭) এর সর্বদর্শন-সংগ্রহে সিদ্ধি শব্দটি ব্যবহৃত হয়।
বৈষ্ণব মতবাদ অনুসারে পাঁচটি সিদ্ধি
ভাগবত পুরাণে, যোগ ও ধ্যানের দ্বারা আনা পাঁচটি সিদ্ধি হল:
বৈষ্ণব মতবাদ অনুসারে দশটি মাধ্যমিক সিদ্ধি
ভাগবত পুরাণে, কৃষ্ণ দশটি গৌণ সিদ্ধির বর্ণনা দিয়েছেন:
সাংখ্য দর্শন
সাংখ্যকারিকা ও তত্ত্বসমাস-এ, আটটি সিদ্ধির প্রাপ্তির উল্লেখ রয়েছে যার দ্বারা "কেউ অজ্ঞানতার যন্ত্রণা থেকে মুক্ত হয়, জ্ঞান লাভ করে এবং আনন্দের অভিজ্ঞতা লাভ করে"। তত্ত্বসমাস-এ কপিল যে আটটি সিদ্ধির প্রতি ইঙ্গিত করেছেন, তা হল সাংখ্যকারিকার ৫১ নম্বর শ্লোকে ব্যাখ্যা করা হয়েছে:
এটা বিশ্বাস করা হয় যে এই আটটি সিদ্ধির প্রাপ্তি অজ্ঞতার যন্ত্রণা থেকে মুক্ত করে এবং জ্ঞান ও আনন্দ দেয়।
শিখধর্মে ব্যবহার
শিখধর্মে, সিদ্ধি মানে "অন্তর্দৃষ্টি"। গুরু গ্রন্থ সাহিবের মুল মন্তরে উল্লিখিত নিরঙ্কার বা ওরফে অকাল পুরখের আটটি গুণের অন্তর্দৃষ্টির জন্য "আটটি সিদ্ধি" ব্যবহার করা হয়। ভগবানের আটটি গুণ রয়েছে: একোঙ্কার, সতনাম, কর্তাপুরাখ, নির্ভয়, নির্ভয়, অকালমুরত, অজুনি ও স্বৈভাং। যার এই গুণগুলির অন্তর্দৃষ্টি আছে তাকে বলা হয় সিধ বা গুরুমুখ।
সিদ্ধ মানে যে তার নিজেকে আয়ত্ত করেছে।
বজ্রযান বৌদ্ধধর্মে ব্যবহার
তান্ত্রিক বৌদ্ধধর্মে, সিদ্ধি বিশেষভাবে মনস্তাত্ত্বিক বা জাদুকরী উপায়ে অলৌকিক ক্ষমতা অর্জন বা অনুমিত অনুষদ অর্জিত বোঝায়। এই ক্ষমতাগুলির মধ্যে রয়েছে স্পষ্টবাদীতা, উচ্ছেদ, দ্বিস্থান, পরমাণুর মতো ছোট হয়ে ওঠা, বস্তুকরণ ও অতীত জীবনের স্মৃতিতে প্রবেশ থাকা।
চেরাপুঞ্জি
চেরাপুঞ্জি (Cherrapunji; ) ভারতের মেঘালয় রাজ্যের পূর্ব খাসি পাহাড় জেলার একটি শহর। চেরাপুঞ্জিকে বাংলায় বলা যায় কমলা দ্বীপ, এর নামের অর্থ অনুসরণ করেই। কমলা ছাড়া এখানে আর আছে প্রচুর পান-সুপারির গাছ।
ইতিহাস
খাসি জনগোষ্ঠীর ইতিহাস - সোহরার আদি বাসিন্দা - সম্ভবত ষোড়শ শতাব্দীর প্রথম দিকে খুঁজে পাওয়া যায়। ষোড়শ ও অষ্টাদশ শতাব্দীর মধ্যে, এই লোকেরা খাসি পাহাড়ে তাদের উপজাতীয় 'সাইয়েম (রাজা বা প্রধান) খয়েরিম' দ্বারা শাসিত হয়েছিল। খাসিয়া পাহাড় ১৮৮৩ সালে তিরোত সিং সাইয়েমের গুরুত্বপূর্ণ সাইয়েমের শেষটি জমা দেওয়ার মাধ্যমে ব্রিটিশ কর্তৃত্বের অধীনে আসে।<sup class="noprint Inline-Template Template-Fact" style="white-space:nowrap;">[ <span title="This claim needs references to reliable sources. (July 2020)">উদ্ধৃতি প্রয়োজন  ]
খাসিয়া সমাজের সমগ্র উপরিকাঠামো যার উপর নির্ভর করে তা হল মাতৃতান্ত্রিক ব্যবস্থা। <sup class="noprint Inline-Template Template-Fact" style="white-space:nowrap;">[ <span title="This claim needs references to reliable sources. (December 2012)">উদ্ধৃতি প্রয়োজন  ]
প্রচুর বৃষ্টিপাত হওয়া সত্ত্বেও, সোহরা তীব্র পানি সংকটের সম্মুখীন হয় এবং বাসিন্দাদের প্রায়ই পানীয় পানির জন্য খুব দীর্ঘ দূরত্ব অতিক্রম করতে হয়। অত্যধিক বৃষ্টিতে বনে মানুষের আধিপত্যের ফলে উপরের মাটি ধুয়ে যাওয়ার কারণে সেচ ব্যাহত হচ্ছে। এই এলাকায় বৃষ্টির পানি সংগ্রহের কৌশলগুলির সাম্প্রতিক বিকাশ শহর ও এর পার্শ্ববর্তী গ্রামগুলিকে ব্যাপকভাবে সাহায্য করেছে। শহরের কবরস্থানে ডেভিড স্কট (পূর্ব ভারতে ব্রিটিশ প্রশাসক, ১৮০২-৩১) এর একটি স্মৃতিস্তম্ভ রয়েছে।
ভৌগোলিক অবস্থান
চেরাপুঞ্জির অবস্থান 25.284°N, 91.721°W । এর গড় উচ্চতা ১৪৮৪ মিটার। খাসি পাহাড়ের দক্ষিণে একটি মালভূমির উপর এটি অবস্থিত। পাশেই রয়েছে বাংলাদেশের সমতল ভূমি। মালভূমিটি চারিপাশের সমতল থেকে গড়ে ৬০০ মিটার উঁচু। অতিরিক্ত বৃষ্টিপাত এবং বৃক্ষ কর্তনের ফলে মালভূমির মাটি বেশ দূর্বল।
জনসংখ্যার উপাত্ত
এখানে সাক্ষরতার হার ৭৪%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৭৪%। সারা ভারতের সাক্ষরতার হার ৫৯.৫%, তার চাইতে চেরাপুঞ্জি এর সাক্ষরতার হার বেশি।
হন্ডুরাস জাতীয় ফুটবল দল
হন্ডুরাস জাতীয় ফুটবল দল (Selección de fútbol de Honduras, Honduras national football team) হচ্ছে আন্তর্জাতিক ফুটবলে হন্ডুরাসের প্রতিনিধিত্বকারী পুরুষদের জাতীয় দল, যার সকল কার্যক্রম হন্ডুরাসের ফুটবলের সর্বোচ্চ নিয়ন্ত্রক সংস্থা হন্ডুরাস ফুটবল ফেডারেশন দ্বারা নিয়ন্ত্রিত হয়। এই দলটি ১৯৪৬ সাল হতে ফুটবলের সর্বোচ্চ সংস্থা ফিফার এবং ১৯৬১ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯২১ সালের ১৪ই সেপ্টেম্বর তারিখে, হন্ডুরাস প্রথমবারের মতো আন্তর্জাতিক খেলায় অংশগ্রহণ করেছে; গুয়াতেমালার গুয়াতেমালা সিটিতে অনুষ্ঠিত উক্ত ম্যাচে হন্ডুরাস গুয়াতেমালার কাছে ১০–১ গোলের ব্যবধানে পরাজিত হয়েছে।
৩৭,৩২৫ ধারণক্ষমতাবিশিষ্ট অলিম্পিক মহানগর স্টেডিয়ামে লস কাত্রাচোস নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় হন্ডুরাসের রাজধানী তেগুসিগালপায় অবস্থিত। বর্তমানে এই দলের ম্যানেজারের দায়িত্ব পালন করছেন ফাবিয়ান কোইতো এবং অধিনায়কের দায়িত্ব পালন করছেন রক্ষণভাগের খেলোয়াড় মায়নোর ফিগুয়েরোয়া।
হন্ডুরাস এপর্যন্ত ৩ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ১৯৮২, ২০১০, ২০১৪ ফিফা বিশ্বকাপের গ্রুপ পর্বে অংশগ্রহণ করা। অন্যদিকে, কনকাকাফ গোল্ড কাপে হন্ডুরাস অন্যতম সফল দল, যেখানে তারা ১টি (১৯৮১) শিরোপা জয়লাভ করেছে।
মায়নোর ফিগুয়েরোয়া, আমাদো গুয়েবারা, নোয়েল বায়াদারেস, কার্লোস পাবোন এবং কার্লো কোস্তলির মতো খেলোয়াড়গণ হন্ডুরাসের জার্সি গায়ে মাঠ কাঁপিয়েছেন।
র‌্যাঙ্কিং
ফিফা বিশ্ব র‌্যাঙ্কিংয়ে, ২০০১ সালের সেপ্টেম্বর মাসে প্রকাশিত র‌্যাঙ্কিংয়ে হন্ডুরাস তাদের ইতিহাসে সর্বোচ্চ অবস্থান (২০তম) অর্জন করে এবং ২০১৫ সালের ডিসেম্বর মাসে প্রকাশিত র‌্যাঙ্কিংয়ে তারা ১০১তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে হন্ডুরাসের সর্বোচ্চ অবস্থান হচ্ছে ২০তম (যা তারা ২০০১ সালে অর্জন করেছিল) এবং সর্বনিম্ন অবস্থান হচ্ছে ১০৪। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
পিতা (চলচ্চিত্র)
পিতা ২০১২ সালে মুক্তিপ্রাপ্ত বাংলাদেশী যুদ্ধভিত্তিক চলচ্চিত্র। ছবিটি রচনা ও পরিচালনা করেছেন মাসুদ আখন্দ এবং পরিবেশনা করেছে ইমপ্রেস টেলিফিল্ম লিমিটেড। এতে প্রধান চরিত্রে অভিনয় করেছেন মাসুদ আখন্দ, জয়ন্ত চট্টোপাধ্যায়, কল্যাণ কোরাইয়া, শায়না আমিন।
চলচ্চিত্রটি ২০১২ সালের ২৮ ডিসেম্বর বাংলাদেশে সীমিত পরিসরে পায়। ২০১৩ সালের ৫ মে যুক্তরাষ্ট্রের লস অ্যাঞ্জেলেসের বেভারলি হিলসের উইলশায়ার প্রেক্ষাগৃহে ছবিটির প্রদর্শনী হয়। চলচ্চিত্রটি শ্রেষ্ঠ সুরকার বিভাগে জাতীয় চলচ্চিত্র পুরস্কার ও শ্রেষ্ঠ অভিনেতা বিভাগে বাচসাস পুরস্কার লাভ করে এবং তিনটি বিভাগে মেরিল-প্রথম আলো পুরস্কার এর মনোনয়ন লাভ করে।
কাহিনী সংক্ষেপ
পাকিস্তানি সামরিক বাহিনী যেকোন সময় গ্রামে আসতে পারে এমন খবরে গ্রামের হিন্দু সম্প্রদায়ের প্রধান নিতাই সভা ডেকেছে। গ্রামের একমাত্র মুসলমান কামার জলিল তার আশ্রয়দাতা পিতা বিশুকে এই বলে বাড়ি থেকে বের হয়। আবার জমাদার সাহেবের বাড়িতেও সভা হচ্ছে। তিনি চান না পাকিস্তান আলাদা হোক। বিপিন কিছুটা উদ্বিগ্ন এবং সে চাচ্ছে দ্রুত দেশ ছেড়ে চলে যেতে। কিন্তু তার পুত্র শরৎ এতে রাজি নয়। সে দেশের হয়ে লড়তে চায়। এছাড়া তার স্ত্রী অন্তঃস্বত্তা। তাকে নিয়ে দূরে কোথাও যাওয়া যাবে না। শর্মিলী নিতাইয়ের মেয়ে। কিছুদিন আগে বিধবা হয়েছে। সে জলিলের মেয়েকে স্নেহ করে এবং জলিলের সংসারের প্রতি তার খুব মমতা।
একদিন এক বুনো শূকর গ্রামে ঢোকে পড়ে। সকলেই তাকে নিয়ে হৈ-হুল্লোড় করে। রাতে শরতের স্ত্রী পল্লবীর প্রসবের সম্ভাবনা দেখা দিলে সে ধাত্রী কমলা মাসিকে নিয়ে আসে। এসময় পাকিস্তানি মিলিটারিরাও গ্রামে হানা দেয়। শরৎ তার বাবা ও অন্তঃসত্ত্বা স্ত্রীকে নিয়ে পালায়। কিন্তু ধাত্রীর ব্যাগ আনতে গিয়ে সে ধরা পড়ে। তার বাবা তাকে বাঁচাতে ছুটে যায় এবং পাকিস্তান সেনাবাহিনী দুজনকেই হত্যা করে। তাদের মত আরো অনেকেই তাদের হাতে মারা যায়। জলিল তার ছেলেদের নিয়ে কোন ভাবে বেঁচে গেলেও মিলিটারি তার মেয়ে, শর্মিলীসহ আরো কয়েকটি মেয়েকে ধরে নিয়ে যায়। জলিল মেয়েকে বাঁচাতে প্রাণপণ চেষ্টা করে।
নির্মাণ
চলচ্চিত্রের শুটিং শুরু হয় ২০১১ সালের ৬ জুন গাজীপুরের সরকারপাড়ায়। সেখানে প্রথম ধাপে ১৫ দিন ও দ্বিতীয় ধাপে ১০ দিন শুটিং হয়।
দেরাদুন
দেরাদুন (देहरादून) ভারতের উত্তরভাগে অবস্থিত উত্তরাখণ্ড রাজ্যের শীতকালীন রাজধানী শহর। শহরটি রাজ্যের উত্তর-পশ্চিম অংশে গাড়োয়াল বিভাগে হিমালয় পর্বতমালার পাদদেশে সমুদ্রসমতল থেকে প্রায় ৬৭০ মিটার উচ্চতায়, ভারতের রাজধানী শহর নতুন দিল্লি থেকে ২৩৬ কিলোমিটার উত্তরে অবস্থিত। মূল দেরাদুন শহরে প্রায় ৫ লক্ষ ৭৮ হাজার লোক এবং বৃহত্তর মহানগর এলাকাতে প্রায় ৭ লক্ষ ১৪ হাজার লোকের বাস। জলবায়ু আর্দ্র ক্রান্তীয় ধরনের। মৌসুমী বায়ুর কারণে এখানে বর্ষাকালে ব্যাপক বৃষ্টিপাত হয়। গ্রীষ্মকালে কদাচিৎ তাপমাত্রা ৪০ ডিগ্রি সেলসিয়াস ছাড়িয়ে যেতে পারে। স্থানীয় লোকেরা মূলত গাড়োয়ালি ভাষাতে কথা বলে।
ধর্মদ্রোহী শিখ গুরু রাম রায়কে পাঞ্জাব থেকে বহিস্কার করার পর তিনি উত্তরাখণ্ডে এসে একটি মন্দির স্থাপন করেন এবং ফলে দেরাদুন লোকালয়টি ১৬৯৯ সালে প্রতিষ্ঠিত হয়। ১৮শ শতকে অঞ্চলটিতে একের পর এক বহিরাগত গোষ্ঠী আক্রমণ চালায়। এদের মধ্যে সর্বশেষ গোষ্ঠীটি ছিল নেপালি গুর্খা সৈন্যের দল। ১৮১৬ সালে গুর্খা যুদ্ধের অবসান ঘটলে অঞ্চলটি ব্রিটিশদের করায়ত্ত হয়। ব্রিটিশ রাজের শাসনামলে এর নাম ছিল দেরা। ১৯৪৭ সালে ভারতের স্বাধীনতা লাভের পর শহরটি উত্তর প্রদেশ নামক নবগঠিত রাজ্যের অঙ্গীভূত হয়। ২০০০ সালে উত্তর প্রদেশের উত্তর অংশটিকে বিচ্ছিন্ন করে উত্তরাখণ্ড রাজ্যটি প্রতিষ্ঠা করা হয় এবং সেসময়ই দেরাদুনকে নতুন রাজ্যটির রাজধানীর মর্যাদা দেওয়া হয়। দেরাদুনের রাজধানী মর্যাদাটি ভবিষ্যতে রদ করে দেওয়ার পরিকল্পনা আছে। বর্তমানে গাড়োয়াল ও কুমায়ুন বিভাগের মধ্যবর্তী স্থানে রাজ্যের কেন্দ্রভাগে অবস্থিত গৈরসৈন নামের আরেকটি শহরকে উত্তরাখণ্ড রাজ্যের স্থায়ী রাজধানী হিসেবে গড়ে তোলা হচ্ছে। দেরাদুন শহরটি একটি পাহাড়ি অবকাশযাপন কেন্দ্র। ভারতের সড়ক ও রেলব্যবস্থাগুলির সবচেয়ে উত্তর প্রান্তে অবস্থিত শহরগুলির একটি হল দেরাদুন। চা প্রক্রিয়াজাতকরণ এ শহরের প্রধান শিল্প। এছাড়া বিভিন্ন প্রযুক্তি ও সামরিক অস্ত্রশস্ত্রও প্রস্তুতের কারখানাও এখানে রয়েছে। দেরাদুনে ভারতীয় জরিপ সংস্থা ও বন বিভাগের প্রধান কার্যালয় অবস্থিত। এছাড়া এখানে বন গবেষণা ইন্সটিটিউট, প্রত্নতাত্ত্বিক জরিপ পরীক্ষাগার, ভারতীয় সামরিক একাডেমি, রাষ্ট্রীয় ভারতীয় সামরিক মহাবিদ্যালয়, হিমালয় ভূবিজ্ঞান বিষয়ক ওয়াদিয়া ইন্সটিটিউট এবং আরও বেশ কিছু শিক্ষা ও গবেষণা প্রতিষ্ঠান অবস্থিত।
পর্যটকদের জন্য উদ্ভিদ উদ্যান, আসান নদীর তীরে অবস্থিত তপকেশ্বর শিবমন্দির ও এর পবিত্র গুহা, স্নান করার প্রাকৃতিক পুকুরসমৃদ্ধ ডাকাতের গুহা বা গুছুপানি এবং সহস্রধারা জলপ্রপাত (গন্ধকযুক্ত পানি) কিছু আকর্ষণীয় স্থান। গুছুপানি গুহার উত্তর-পূর্বে অবস্থিত মালসি হরিণ উদ্যানে সাধারণ হরিণ ও ভারতীয় অ্যান্টিলোপ হরিণ চরে বেড়ায়, এলাকাটি বনভোজনের জন্য জনপ্রিয়। শহরের কেন্দ্রে ছয়পার্শ্ববিশিষ্ট একটি ঘড়ির মিনার আছে, যার নাম ঘণ্টাঘর। শহরের দক্ষিণ-পশ্চিমভাগে আছে ব্যস্ত পল্টন বাজার। পূর্বে আছে গুরুদুয়ারা নানাকসার নামের শিখ মন্দির, যার সাদা ও সোনালি গম্বুজগুলি অত্যন্ত কারুকার্যময়। দক্ষিণ-পশ্চিমে ক্লেমেন্ট টাউন এলাকাতে মিন্ডরোলিং মঠ নামের একটি তিব্বতি বৌদ্ধ ধর্মীয় কেন্দ্র আছে যার মহাস্তুপের মধ্যে অর্চনাস্থল ও ১০৩ ফুট উঁচু বুদ্ধের মূর্তি আছে। বন গবেষণা ইন্সটিটিউটে একটি বড় জাদুঘর আছে, যেখানে বনরোগ ও কাঠের উপর বিভিন্ন প্রদর্শনী আছে। ব্রিটিশ জরিপ পরিচালক ও ভূগোলবিদ জর্জ এভারেস্টের বাসভবন ও গবেষণাগারটিও পর্যটকদের কাছে জনপ্রিয়; জর্জ এভারেস্টের নামেই বিশ্বের সর্বোচ্চ পর্বতটির নাম রাখা হয়েছে। আরও আছে রাজা জি বাঘ অভয়ারণ্য। শহরের কাছে উত্তর দিকে মাসুরি নামের আরেকটি পাহাড়ি লোকালয় একটি গুরুত্বপূর্ণ তীর্থকেন্দ্র। নিকটবর্তী ঔলি শহরে পাহাড়ি পদযাত্রা ও স্কি করার ব্যবস্থা আছে। এছাড়া হিন্দুদের তীর্থকেন্দ্র হরিদ্বার ও ঋষিকেশও দেরাদুনের কাছেই দক্ষিণ-পূর্ব দিকে অবস্থিত। শহরটি থেকে উত্তরে হিন্দুদের পবিত্র ধর্মীয় কিছু লোকালয়ে যাওয়া যায়, যাদেরকে একত্রে "ছোটা চার ধাম" নামে ডাকা হয়। দেরাদুনে ব্রিটিশরা অনেক আফগান রাজাকে নির্বাসিত করেছিল বলে শহরটির সাথে আফগান রাজপরিবারের সম্পর্ক আছে।
দেরাদুনের আশেপাশের এলাকাতে পর্বতশৃঙ্গগুলি প্রায় ২৫০০ মিটার উচ্চতা পর্যন্ত উঠে গেছে। দুন নামের অঞ্চলটি আসলে একটি উপত্যকা যার উত্তরে হিমালয় এবং দক্ষিণে সিওয়ালিক পর্বতশ্রেণী। শহরটির পূর্বে গঙ্গা ও পশ্চিমে যমুনা নদী। দেরাদুনে বাসমতি চাল (আফগানিস্তান থেকে প্রাপ্ত একটি প্রজাতি), যব, চা, লিচু ও অন্যান্য খাদ্যশস্যের আবাদ হয় এবং মূল্যবান কাঠও আহরণ করা হয়।
নগর নিগম দেরাদুন নামের পৌরসভাটি দেরাদুন শহরটি পরিচালনার দায়িত্বে নিয়োজিত। বর্তমানে দেরাদুনকে দিল্লি জাতীয় রাজধানী অঞ্চলের একটি "প্রতিচুম্বক" (কাউন্টার ম্যাগনেট) শহর হিসেবে গড়ে তোলার পরিকল্পনা আছে, যাতে রাজধানী অঞ্চলে মানুষের অভিবাসনের কারণে জনসংখ্যা বিস্ফোরণের ঝুঁকি কমানো যায়।
খেলাধুলা
ভারতের অন্যান্য শহরের মতো এখানেও ক্রিকেট বেশ জনপ্রিয়। নবনির্মিত রাজীব গান্ধী আন্তর্জাতিক ক্রিকেট স্টেডিয়াম, দেরাদুন এর মূল স্টেডিয়াম।
পরিবহন
বিমান রুটে দেরাদুন দেশের সকল অঞ্চলের সাথে যুক্ত। এয়ার ইন্ডিয়া, স্পাইস জেট,
মদনরতিং
মদনরতিং (Madanrting) ভারতের মেঘালয় রাজ্যের পূর্ব খাসি পাহাড় জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে মদনরতিং শহরের জনসংখ্যা হল ১৬,৭০০ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৭৬%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৭২%। সারা ভারতের সাক্ষরতার হার ৫৯.৫%, তার চাইতে মদনরতিং এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
অ্যারিস্টোফেনিস
অ্যারিস্টোফেনিস (Ἀριστοφάνης, ; আনু. খ্রিস্টপূর্ব ৪৪৬ – আনু. খ্রিস্টপূর্ব ৩৮৬ অব্দ), ফিলিপাসের পুত্র, ডিমি কাইডাথিনেয়ামের (Cydathenaeum) অধিবাসী ছিলেন প্রাচীন এথেন্সের এক কমিক নাট্যকার বা কমেডি-লেখক এবং পুরনো আত্তীয় কমেডির এক কবি। তাঁর লেখা চল্লিশটি নাটকের মধ্যে মাত্র এগারোটিই কার্যত সম্পূর্ণ আকারে এখনও পাওয়া যায়। এগুলি এবং তার সঙ্গে অ্যারিস্টোফেনিস ও তাঁর সমসাময়িকদের লেখা বেশ কিছু হারানো নাটকের খণ্ডাংশ থেকে পুরনো কমেডি নামে পরিচিত কমিক নাটকের বর্গটির সর্বাপেক্ষা মূল্যবান উদাহরণ এবং এই বর্গের সংজ্ঞানির্ণায়ক।
অ্যারিস্টোফেনিসকে "কমেডির জনক" এবং "প্রাচীন কমেডির যুবরাজ" কথিত আছে, অ্যারিস্টোফেনিস প্রাচীন এথেন্সের জীবনযাত্রাকে অন্যান্যদের তুলনায় অনেক বেশি বাস্তবসম্মতভাবে তাঁর নাটকে তুলে ধরেছিলেন। নামেও অভিহিত করা হয়। তাঁর উপহাস করার ক্ষমতাকে প্রভাবশালী সমসাময়িকেরাও ভয় পেতেন ও স্বীকৃতি দিতেন। প্লেটো অ্যারিস্টোফেনিসের নাটক দ্য ক্লাউডস-কে মিথ্যা অপবাদ হিসেবে চিহ্নিত করেন, যা সক্রেটিসের বিচার ও তৎপরবর্তীকালে তাঁকে মৃত্যুদণ্ডদানের ক্ষেত্রে ভূমিকা গ্রহণ করেছিল। যদিও অন্যান্য ব্যঙ্গনাট্যকারগণও সক্রেটিসকে ব্যঙ্গ করে নাট্যরচনা করেছিলেন।
ক্লিয়ন এথেন্সীয় পোলিস-এর বিরুদ্ধে একটি মিথ্যা অপবাদ আখ্যা দিয়ে অ্যারিস্টোফেনিসের দ্বিতীয় নাটক দ্য ব্যাবিলনিয়ানস-এর (অধুনা লুপ্ত) প্রকাশ্যে নিন্দা করেন। সম্ভবত নাটকটির বিরুদ্ধে আদালতে মামলাও হয়েছিল। কিন্তু বিচারের বিবরণ নথিবদ্ধ করা হয়নি। অ্যারিস্টোফেনিসও পরবর্তী নাটকগুলিতে নির্দয়ভাবে ক্লিয়নকে ব্যঙ্গ করেন। বিশেষভাবে তিনি এই কাজ করেন দ্য নাইটস নাটকে, যেটি অ্যারিস্টোফেনিসের নিজের পরিচালিত অনেকগুলি নাটকের মধ্যে প্রথম। সেই নাটকের সম্মেলকের মাধ্যমে তিনি বলেছিলেন, "আমার মতে, কমেডির লেখক-পরিচালকের কাজই সবচেয়ে কঠিন কাজ।"
জীবনী
অ্যারিস্টোফেনিসের জীবন অপেক্ষা তাঁর নাটক সম্পর্কে অধিক তথ্য জানা যায়। আসলে তাঁর নাটকগুলিই তাঁর সম্পর্কে তথ্যের প্রধান উৎস। পুরনো কমেডির রীতি অনুযায়ী, প্যারাবেসিস নামে এক অংশে কোরাস নাট্যকারের পক্ষ থেকে দর্শকদের সম্ভাষণ জানাতো। এভাবেই সেই অংশ থেকে লেখকের জীবন-সংক্রান্ত কিছু তথ্য পাওয়া গিয়েছে। যদিও এই তথ্যগুলি প্রায় সম্পূর্ণতই নাট্যকার হিসেবে তাঁর কর্মজীবন-কেন্দ্রিক; নাটকগুলির মধ্যে অ্যারিস্টোফেনিসের ব্যক্তিগত মতবিশ্বাস বা ব্যক্তিজীবন সম্পর্কে স্পষ্ট ও দ্ব্যর্থতাহীন তথ্য অল্পই পাওয়া গিয়েছে। তিনি এমন এক যুগের কমিক কবি ছিলেন, যে যুগে কবিদের শিক্ষকের (ডিডাস্কালোস) ভূমিকা গ্রহণেরই রেওয়াজ ছিল। যদিও এই বিষয়টি নির্দিষ্টিভাবে মহড়ার সময় পরিচালক কর্তৃক কোরাসের প্রশিক্ষণের দিকে ইঙ্গিত করে, তবু এর মধ্যে গুরুত্বপূর্ণ বিষয়ে ভাষ্যকার হিসেবে দর্শকদের সঙ্গে তাঁর সম্পর্কের দিকটিও পরিস্ফূট হয়েছে।
অ্যারিস্টোফেনিস দাবি করতেন যে তিনি এক চতুর ও প্রাজ্ঞ দর্শকমণ্ডলীর জন্য নাট্যরচনা করেন। আবার তিনি এও ঘোষণা করেছেন যে, তাঁর নাটক গ্রহণ করার ভিত্তিতে "অন্য যুগ" দর্শকদের বিচার করবে। নাট্যকার হিসেবে তাঁর মৌলিকতার বিষয়টিও তিনি মাঝেমাঝে ফলাও করে বলতেন। কিন্তু তাঁর নাটকগুলি ক্রমাগতই এথেন্সীয় সমাজে বিপ্লবাত্মক নতুন প্রভাবগুলির বিরোধী মনোভাবকে সমর্থন জানিয়ে এসেছে। তিনি উপহাস করেছিলেন শিল্পকলা (বিশেষত ইউরিপিদেস, নিজের নাটকে যাঁর প্রভাব যদিও তিনি একবার অনিচ্ছাভরে স্বীকার করেছিলেন), রাজনীতি (বিশেষত জনপ্রিয়তাবাদী ক্লিয়ন) ও ধর্ম/দর্শনের (যেখানে সক্রেটিস ছিলেন তাঁর স্পষ্টতম শিকার) অগ্রণী ব্যক্তিত্বদের। এই ধরনের উপহাস দৃষ্টে অনুমান করা যায় যে, অ্যারিস্টোফেনিস ছিলেন একজন প্রাচীনপন্থী রক্ষণশীল; কিন্তু তাঁর সম্পর্কে এই দৃষ্টিভঙ্গির মধ্যেও অসঙ্গতি রয়েছে।
গবেষকদের অভিমত এই যে, অ্যারিস্টোফেনিস নাট্য প্রযোজনা করতেন প্রধানত দর্শকদের মনোরঞ্জন এবং সম্মানজনক প্রতিযোগিতাগুলিতে জয়লাভ করতে। তাঁর নাটকগুলি লেখা হয়েছিল এথেন্সের নামজাদা নাট্যোৎসবগুলিতে (লেনাইয়া ও সিটি ডায়োনিসিয়া) প্রযোজনার জন্য। এই উৎসবগুলিতে অ্যারিস্টোফেনিসের নাটকগুলি অন্যান্য কমিক নাট্যকারের রচনার সঙ্গে প্রতিযোগিতায় অবতীর্ণ হত। সেখানে নাটকগুলিকে বিচার করা হত এবং পুরস্কৃতও করা হত। পক্ষপাত ও দুর্নীতি রোধ করতে লটারির এক বিশদ পদ্ধতি অবলম্বন করে সিটি জায়োনিসিয়ার বিচারকের সংখ্যা পাঁচে নামিয়ে এনেছিল। এই বিচারকেরা সম্ভবত দর্শকদের রুচিরই প্রতিফলন ঘটাতেন; যদিও এই দর্শকদের মধ্যে কারা থাকতেন তা নিয়ে অনেক অনিশ্চয়তা আছে। নাট্যশালাগুলি নিশ্চিতভাবেই বৃহদাকার হত। ডায়োনিসাসের থিয়েটারের দর্শকাসনের সংখ্যা ছিল অন্তত ১০,০০০। উদাহরণস্বরূপ বলা যায়, সিটি ডায়োনিসিয়ার দিনের কর্মসূচি জনাকীর্ণ হয়ে থাকত। একটি কমেডির আগে তিনটি ট্রাজেডি ও একটি স্যাটার নাটক অভিনীত হত। তবে এও সম্ভব যে অনেক দরিদ্রতর নাগরিক (যেমন, ক্লিয়নের মতো ডেমাগগের প্রধান সমর্থক) অন্য কাজেই উৎসবের ছুটির দিনগুলি ব্যয়িত করতেন। নাটকগুলিতে তাই যে রক্ষণশীল মনোভাবের প্রকাশ ঘতেছে তা সম্ভবত এক অ-প্রতিনিধিত্বমূলক দর্শকমণ্ডলীতে প্রাধান্যকারী গোষ্ঠীর মনোভাব।
প্রযোজনার প্রক্রিয়াও সম্ভবত নাটকে প্রকাশিত দৃষ্টিভঙ্গির উপর প্রভাব ফেলত। অ্যারিস্টোফেনিসের সমগ্র কর্মজীবন জুড়ে নাটকে সাফল্যের পিছনে কোরাসের ভূমিকা ছিল গুরুত্বপূর্ণ। এই কোরাস দলের লোকসংগ্রহ ও অর্থজোগান দিতেন একজন কোরেগাস। এই কোরেগাস ছিলেন আর্কনদের একজনের দ্বারা নিযুক্ত এক ধনী নাগরিক। একজন কোরেগাস নাগরিক কর্তব্য ও সর্বজনীন সম্মান হিসেবে কোরাসকে ব্যক্তিগতভাবে অর্থসাহায্য করতেন। কিন্তু অ্যারিস্টোফেনিস দ্য নাইটস নাটকে দেখিয়েছেন যে, ডেমাগগ এবং ক্লিয়নের মতো জনপ্রিয়তাবাদী কর্তৃক কোরাসের উপর আরোপিত শাস্তি কার্যকর করাকেও ধনী নাগরিকেরা নাগরিক দায়িত্ব জ্ঞান করতেন। এথেন্সীয় সমাজের ধনীতম অংশের উদারতার উপর নাট্যকারদের নাট্যপ্রযোজনার ক্ষেত্রে নির্ভর করতে হত বলে এই অংশের রাজনৈতিক রক্ষণশীলতাই সম্ভবত নাটকে পরিস্ফূট হত।
অ্যারিস্টোফেনিসের প্রথম নাটক দ্য ব্যাঙ্কেটিয়ারস যখন প্রযোজিত হয়, তখন এথেন্স ছিল একটি উচ্চাকাঙ্ক্ষী সাম্রাজ্যবাদী শক্তি এবং পেলোপোনেসীয় যুদ্ধ তখন সবে চতুর্থ বছরে পদার্পণ করেছিল। তাঁর নাটকগুলিতে প্রায়শই পূর্ববর্তী প্রজন্মের (ম্যারাথনেরর বিজয়ীবর্গ) কীর্তি বিষয়ে গৌরব প্রকাশ করা হয়েছিল। তবে এই নাটকগুলিতে অতি-স্বদেশী যুদ্ধপ্রীতি প্রকাশ পায়নি; স্পার্টার বিরুদ্ধে যুদ্ধের তীব্র বিরোধিতা করা হয়েছে এই নাটকগুলিতে। নাটকগুলিতে নির্দিষ্টভাবে যুদ্ধের মুনাফাভাগীদের কঠোর সমালোচনা করা হয়েছে। এই ক্ষেত্রে তিনি বিশেষভাবে আক্রমণ করেছিলেন ক্লিয়ন প্রমুখ জনপ্রিয়তাবাদীদের। তাঁর শেষ নাটক যখন প্রযোজিত হয় (খ্রিস্টপূর্ব ৩৮৬ অব্দ নাগাদ), ততদিনে এথেন্স যুদ্ধে পরাজিত হয়েছিল, এথেন্সের সাম্রাজ্য ভেঙে পড়েছিল এবং এথেন্স এক রাজনৈতিক কেন্দ্র থেকে গ্রিসের বিদ্যাচর্চাকেন্দ্রে পরিণত হওয়ার প্রক্রিয়ার মধ্যে দিয়ে চলেছিল। আরিস্টোফেনিস এই রূপান্তরের প্রক্রিয়ায় সামিল হয়েছিলেন এবং সেই যুগের বুদ্ধিদীপ্ত রুচির প্রকাশও ঘটিয়েছিলেন নিজের কাজে—তাঁর নাটকের শৈলী পুরনো কমেডি থেকে বিবর্তিত হয়েছে এবং তাঁর শেষ অদ্যাবধি সুলভ নাটক সম্পদ ২ অনেকটা নতুন কমেডির অনুরূপ হয়েছিল। যদিও এই পরিবর্তন তিনি নিছকই দর্শকদের রুচির খাতিরে ঘটিয়েছিলেন কিনা তা স্পষ্ট নয়।
প্রথম নাটক দ্য ব্যাঙ্কেটিয়ারস-এর (অধুনা লুপ্ত) জন্য খ্রিস্টপূর্ব ৪২৭ অব্দে অ্যারিস্টোফেনিস সিটি ডায়োনিসিয়াতে প্রথম পুরস্কার লাভ করেন। পরবর্তী নাটক দ্য ব্যাবিলোনিয়ানস-এর (এটিও অধুনা লুপ্ত) জন্যেও তিনি সেখানে প্রথম পুরস্কার জয় করেছিলেন। সিটি ডায়োনিসিয়াতে সচরাচর বিদেশের সম্মানীয় অতিথিরা আসতেন এবং দ্য ব্যাবিলোনিয়ানস নাটকে ডেলিয়ান লিগের নগরগুলিতে কারখানায় পাথর-ভাঙার কাজে নিযুক্ত ক্রীতদাসদের দেখানো হয়েছিল বলে নাটকটি এথেন্সীয় কর্তৃপক্ষকে বিদেশিদের সামনে কিছুটা বিব্রত করেছিল। কয়েকজন প্রভাবশালী নাগরিক (বিশেষত ক্লিয়ন) নাটকটিকে পোলিস-এর বিরুদ্ধে মিথ্যা অপবাদ আখ্যা দিয়েছিলেন এবং সম্ভবত নাট্যকারের বিরুদ্ধে আইনি ব্যবস্থাও গ্রহণ করেছিলেন। বিচারের বিস্তারিত বিবরণ নথিবদ্ধ হয়নি। কিন্তু অ্যারিস্টোফেনিস তাঁর তৃতীয় নাটক দি অ্যাকার্নিয়ানস-এর (এটি মঞ্চস্থ হয়েছিল লেনাইয়াতে, যেখানে বিদেশি অতিথির সংখ্যা কম ছিল বা ছিলই না) নায়কের সংলাপে নিজের তীক্ষ্ণ বাগ্মিতার মাধ্যমে পোলিস ও তাঁর প্রকৃত লক্ষ্য ব্যক্তিবর্গকে পৃথক করেছেন:
অ্যারিস্টোফেনিস পরবর্তী নাটকগুলিতে বারংবার ক্লিয়নকে নির্মমভাবে আক্রমণ করেছিলেন। কিন্তু ক্লিয়নের রাজনৈতিক কর্মজীবনে এই ব্যঙ্গাত্মক ভর্ৎসনার কোনও প্রভাব পড়েছিল বলে মনে হয় না—ক্লিয়ন-বিরোধী রসিকতায় পরিপূর্ণ নাটক দ্য নাইটস-এর মঞ্চায়নের কয়েক সপ্তাহ পরেই ক্লিয়ন দশ আধিকারিকের সম্মানজনক পরিষদে নির্বাচিত হয়েছিলেন। সম্ভবত অ্যারিস্টোফেনিসকে নিয়ন্ত্রণ করার কোনও প্রকৃত ক্ষমতা ক্লিয়নের ছিল না: অ্যারিস্টোফেনিস এর পরেও, এমনকি ক্লিয়নের মৃত্যুর পরেও তাঁকে ব্যঙ্গ করা থামাননি।
অ্যারিস্টোফেনিস সম্পর্কে স্পষ্ট জীবনীমূলক তথ্যের অভাবের কারণে গবেষকেরা তাঁর নাটকে ভাষার ব্যাখ্যার ভিত্তিতে তথ্য অনুমানই করে থাকেন। শিলালিপি ও সারসংক্ষেপ অথবা হেলেনীয় বা বাইজেনটাইন গবেষকদের টীকাও গুরুত্বপূর্ণ সূত্রের জোগান দেয়। এই সকল সূত্রের ভিত্তিতে এবং বিশেষভাবে দ্য নাইটস ও দ্য ক্লাউডস নাটকের টীকার ভিত্তিতে জানা যায় যে, অ্যারিস্টোফেনিসের প্রথম তিনটি নাটকের পরিচালনা তিন নিজে করেননি—পরিবর্তে সেগুলি পরিচালনা করেছিলেন ক্যালিস্ট্রাটাস ও ফিলোনিডিস। এই ব্যবস্থা অ্যারিস্টোফেনিসের পছন্দসই হয়েছিল বলেই মনে হয়। কারণ তিনি একই পরিচালককে পরবর্তীকালে অনেকগুলি নাটক পরিচালনার কাজে নিয়োগ করেন। যেমন, ফিলোনিডিস পরিচালনা করেছিলেন দ্য ফ্রগস নাটকটি; দ্য ওয়াস্পস নাটকটিও তিনি পরিচালনা করেছিলেন বলে জানা যায়, তবে এই তথ্যটি ভুলও হতে পারে। অ্যারিস্টোফেনিস কর্তৃক পরিচালক নিয়োগের বিষয়টি নাটকগুলিকে জীবনীমূলক তথ্যের উৎস হিসেবে গ্রহণ করার বিষয়ে জটিলতা সৃষ্টি করে। কারণ, এই ক্ষেত্রে আপাতদৃষ্টিতে নিজের উল্লেখের বিষয়টি সম্ভবত অ্যারিস্টোফেনিসের পরিবর্তে তাঁর পরিচালকদের উল্লেখ ইঙ্গিত করে। উদাহরণস্বরূপ, দ্য অ্যাকার্নিয়াস নাটকের কোরাসের একটি বক্তব্য আপাতভাবে ইঙ্গিত করে যে, "কবি"-র সঙ্গে ইজিনা দ্বীপের একটি ঘনিষ্ঠ ব্যক্তিগত যোগ রয়েছে। আবার অনুরূপভাবে, এই নাটকের নায়ক ক্লিয়ন সম্পর্কে অভিযোগ করেছেন যে, তিনি "গত বছরের নাটকের" প্রেক্ষিতে "আমাকে আদালতে টেনে নিয়ে গিয়েছিলেন"।
দ্য ক্লাউডস নাটকে কোরাসের মন্তব্য যে অ্যারিস্টোফেনিস প্রসঙ্গে তা ব্যাখ্যাত হয়েছে এই প্রমাণের ভিত্তিতে যে, তাঁর প্রথম নাটক দ্য ব্যাঙ্কোয়েটিয়ারস যখন প্রযোজিত হয় তখন নাট্যকারের বয়স ছিল বড়োজোর আঠারো বছর। দ্য ওয়াস্পস নাটকের দ্বিতীয় প্যারাবেসিস ইঙ্গিত করে যে, দ্য ব্যাবিলোনিয়ানস নাটককে ঘিরে সৃহশটি হওয়া বিতর্ক অথবা তারও পরবর্তীকালে দ্য নাইটস নাটককে ঘিরে জন্ম নেওয়া বিতর্কের প্রেক্ষাপটে অ্যারিস্টোফেনিস ক্লিয়নের সঙ্গে কোনও এক ধরনের সাময়িক সমঝোতা করেছিলেন। দ্য ক্লাউডস ও পিস নাটকের বক্তিব্য থেকে বোঝা যায় যে, অল্প বয়সেই অ্যারিস্টোফেনিসের মাথায় টাক পড়ে গিয়েছিল।
অ্যারিস্টোফেনিস সম্ভবত একবার সিটি ডায়োনিসিয়াতে (খ্রিস্টপূর্ব ৪২৭ অব্দে দ্য ব্যাবিলোনিয়ানস নাটকের জন্য) এবং অন্তত তিনবার লেনাইয়াতে (খ্রিস্টপূর্ব ৪২৫ অব্দে দ্য অ্যাকার্নিয়ানস নাটকের জন্য, খ্রিস্টপূর্ব ৪২৪ অব্দে দ্য নাইটস নাটকের জন্য এবং খ্রিস্টপূর্ব ৪০৫ অব্দে দ্য ফ্রগস নাটকের জন্য) জয়লাভ করেছিলেন। দ্য ফ্রগস নাটকটি পরবর্তী একটি উৎসবে পুনরাভিনীত হয়ে এক স্বতন্ত্র স্থান অধিকার করে। অ্যারিস্টোফেনিসের পুত্র অ্যারারোসও ছিলেন একজন কমিক কবি এবং তিনি সম্ভবত খ্রিস্টপূর্ব ৩৮৮ অব্দে তাঁর পিতার সম্পদ ২ নাটকটি প্রযোজনার বিষয়ে ওতোপোতোভাবে জড়িয়ে পড়েছিলেন। মনে করা হয় যে, অ্যারারোস অধুনালুপ্ত ইওলোসিকন ২ ও কোকালাস নাটক দু'টির নাট্যকারের মরণোত্তর প্রযোজনার দায়িত্বে ছিলেন এবং সম্ভবত শেষোক্ত নাটকটি খ্রিস্টপূর্ব ৩৮৭ অব্দে সিটি ডায়োনিসিয়াতে পুরস্কারও জয় করেছিল। আরও মনে করা হয় যে, অ্যারিস্টোফেনিসের অপর পুত্র ফিলিপাস দুই বার লেনাইয়াতে পুরস্কার জয় করেছিলেন এবং তিনি সম্ভবত ইউবুলাসের কমেডিগুলির কয়েকটি পরিচালনা করেছিলেন। অ্যারিস্টোফেনিসের তৃতীয় পুত্রের নাম ছিল সম্ভবত নিকোস্ট্রাটাস বা ফিলেটারিয়াস। শেষোক্ত নামের এক ব্যক্তিকে লেনাইয়ার বিজয়ীদের তালিকায় দুইবার পুরস্কারজয়ী হিসেবে দেখা যায়। প্রথমবার তিনি পুরস্কার লাভ করেছিলেন সম্ভবত খ্রিস্টপূর্ব ৩৭০-এর দশকের শেষভাগে।
প্লেটোর দ্য সিম্পোজিয়াম গ্রন্থটিকে অ্যারিস্টোফেনিস সম্পর্কে জীবনীমূলক তথ্যের একটি দরকারি উৎস মনে করা হয়, তবে এটির বিশ্বাসযোগ্যতা নিয়ে প্রশ্ন রয়েছে। দাবি করা হয় যে, এটি একটি নৈশভোজসভার কথোপকথনের নথিবদ্ধ বিবরণ। সেই সভায় অ্যারিস্টোফেনিস ও সক্রেটিস উভয়েই নিমন্ত্রিত হয়েছিলেন। ভোজসভাটি আয়োজিত হয়েছিল সক্রেটিসকে নিষ্ঠুরভাবে উপহাস করে দ্য ক্লাউডস নাটকটি রচনার প্রায় সাত বছর পরে। সভায় আমন্ত্রিত অন্যতম অতিথি অ্যাসিবিয়াসদিস সক্রেটিসের চেহারা নিয়ে ঠাট্টা করার সময় নাটকটি থেকে সংলাপও উদ্ধৃত করেন। তা সত্ত্বেও এই গ্রন্থে সক্রেটিস ও অ্যারিস্টোফেনিসের মধ্যে কোনও মনোমালিন্যের ইঙ্গিত পাওয়া যায় না। প্লেটোর বর্ণনায় অ্যারিস্টোফেনিস বাস্তবিকই একজন সদয় ব্যক্তিত্ব এবং এটির ব্যাখ্যা হিসেবে প্লেটোর সঙ্গে তাঁর ব্যক্তিগত বন্ধুত্বের সম্পর্কের প্রমাণটিকে তুলে ধরা হয় (তাঁদের বন্ধুত্বের একটি নিদর্শন হল অ্যারিস্টোফেনিসের জন্য লেখা সমাধিলিপি, যাতে নাট্যকারের আত্মাকে গুণাবলি চিরন্তনী বেদীর সঙ্গে তুলনা করা হয়েছে; এই সমাধিলিপিটি প্লেটো রচনা করেছিলেন বলে "প্রসিদ্ধি" রয়েছে।)। দ্য সিম্পোজিয়াম-এ বর্ণিত ঘটনাবলির সময় প্লেটো ছিলেন বালক মাত্র। সম্ভবত অ্যারিস্টোফেনিস সম্পর্কে তাঁর ধারণা হয় তাঁর নাটকগুলি পড়ে। উদাহরণস্বরূপ, অতিথিদের মধ্যে কথোপকথনের বিষয়ের মধ্যে এসে পড়েছিল প্রেমের প্রসঙ্গ এবং অ্যারিস্টোফেনিস বিষয়টিকে এমন এক মজার রূপক হিসেবে ব্যাখ্যা করেন যা তিনি প্রায়শই নাটকে একটি কৌশল হিসেবে ব্যবহার করেছিলেন। বলা হয়েছে যে, তাঁর হিক্কা উঠছিল এবং সেটা ছিল নাটকে ব্যবহার করা তাঁর স্থূল বাহ্যিক রসিকতার এক মজাদার উল্লেখমাত্র। অন্যান্য অতিথিদের তিনি বলেন যে, সেটা যে মজাদার তা ভেবে তিনি আনন্দ পাচ্ছেন; কিন্তু তিনি যে হাস্যস্পদ হচ্ছেন সেই ভাবনা তাকে উদ্বিগ্নও করছে। হাস্যস্পদ হওয়ার ভয়ের বিষয়টি দ্য নাইটস নাটকে তাঁর ঘোষণার মধ্যেও ছিল। এই নাটকটি তিনি উদ্বিগ্ন চিত্তে রচনা করেছিলেন জনগণের অসন্তোষ এবং অন্যান্য নাট্যকারদের কাছে উপহাসিত হওয়ার পর।
পেলোপোনেসীয় যুদ্ধ, দু'টি গোষ্ঠীশাসিত বিপ্লব এবং দুইবার গণতন্ত্র পুনঃস্থাপনের পরও অ্যারিস্টোফেনিস জীবিত ছিলেন। এর থেকে বোঝা যায়, তাঁর নাটকগুলি উচ্চমাত্রায় রাজনৈতিক বার্তা বহন করলেও তিনি নিজে সক্রিয়ভাবে রাজনীতির সঙ্গে যুক্ত ছিলেন না। তিনি সম্ভবত খ্রিস্টপূর্ব চতুর্থ শতাব্দীর গোড়ার দিকে এক বছরের জন্য পাঁচশোর পরিষদে নিযুক্ত হয়েছিলেন। কিন্তু গণতান্ত্রিক এথেন্সে এই জাতীয় নিয়োগ ছিল খুবই সাধারণ বিষয়।
প্রাপ্ত নাটক
এগুলির অধিকাংশই প্রথাগতভাবে নাটকগুলির "লাতিন" শিরোনামের সংক্ষেপ দ্বারা নির্দেশিত; লাতিন এখনও ধ্রুপদি বিদ্যার গবেষকদের কাছে একটি অবশ্যপাঠ্য বিষয়।
তারিখ নির্ণয় করা যায় এমন হারানো নাটক
খণ্ডাংশের প্রামাণ্য আধুনিক পাঠটি রুডলফ কেসেল ও কলিন ফ্রান্সিস লয়েড অস্টিনের পোয়েটি কমিকি গ্রেসি-তে (তিন.২.) লভ্য:
আনা কুর্নিকোভা
আনা কুর্নিকোভা (Russian:, আনা কুর্নিকোভা; জন্ম জুন ৭ ১৯৮১) রুশ টেনিস খেলোয়াড় এবং মোডেল যিনি বলতে গেলে টেনিস থেকে অবসর গ্রহণ করেছেন। টেনিস খেলাই তাকে তারকা খ্যাতি দেয়। খ্যাতির শীর্ষে থাকা অবস্থায় তার ছবির জন্য ভক্তকুল সার্চ ইঞ্জিনগুলোতে এতো বেশি অনুসন্ধান করতো যে সে সময় তার নামটি গুগুল সার্চ ইঞ্জিনের অনুসন্ধানকৃত শব্দগুলোর মধ্যে অন্যতম একটি শব্দ ছিল।